Ingrid Hjelmseth

Ingrid Hjelmseth (født 1980) er en norsk tidligere fotballspiller fra Skjetten i Akershus. 

Hun har spilt i Skjetten Sportsklubb, Trondheims-Ørn, Asker Fotball Kvinner og Stabæk Fotball Kvinner, og på Norges ulike landslag fra 1998 til 2019. 

Hjelmseth var en profil i norsk fotball gjennom 20 år og avsluttet karrieren i 2019 med et prisdryss ved å motta Kniksens hederspris, NISOs hederspris, bli årets spillerforbilde og årets Stabækspiller. Juryen som ga Hjelmseth norsk fotballs gjeveste pris Kniksenprisen sa i sin begrunnelse: "Ingrid Hjelmseth har vært en bauta i norsk fotball i mange år, både i Toppserien og på det norske landslaget. Gjennom hele reisen til det å bli en av verdens beste keepere har hun vært profesjonell til fingerspissene, og har oppnådd en enorm respekt hos lagvenninner på klubb- og landslag." 

Hjelmsets siste landslagskamp var mot England 03.09.2019 (2-1) og for Stabæk 16.11.2019 i toppseriekamp mot LSK (2-2).

 Biografi 

Hjelmseth signerte for Trondheims-Ørn i 1999 og ble førstekeeper etter at Guri Anne Hansen la opp. Hun spilte cupfinalen samme år og ble cupmester for første gang. Året etter ble Hjelmseth tatt ut på U21-landslaget etter å ha vært på U18-landslaget i to år. Samme år ble hun en av seks keepere i Norges Fotballforbunds keeperprosjekt for å finne arvtakeren til Bente Nordby.Her er Norges neste VM-keeper – 24. februar 2003, hentet 26. november 2011

Hjelmseth var førstekeeper i Trondheims-Ørn og vant serien i 2000, 2001 og 2003, i tillegg til cupen i 1999, 2001 og 2002. Hun mente at hennes «force» var å være en leder på banen.– Ørn må la talentene slippe til – Adresseavisen, 2. november 2002, hentet 26. november 2011

Veien inn på A-landslaget var kronglete. Hun debuterte i 2003 i prøve-VM, og ble tatt ut til VM, men brakk håndleddet på trening og ble erstattet av Silje Vesterbekkmo.Hjelmseth brakk håndleddet, 20. september 2003, hentet 26. november 2011 og var uansett andrekeeper etter Nordby. I Trondheims-Ørn ble Anette Saltskår hentet inn som erstatter. Hjelmseth kom tilbake både på klubblaget og landslaget, men på landslaget ble det svært få kamper så lenge Bente Nordby spilte. Fra 2004 til 2006 hadde hun bare sju landskamper, for det meste treningslandskamper og Algarve Cup. 

Etter 2006-sesongen byttet Hjelmseth klubb til Asker.Hjelmseth til Asker Hun var førstekeeper i klubben, men fikk fortsatt lite tillit på landslaget, og slet også med en skade.VM ryker for Hjelmseth – Adressavisen 15. juni, hentet 26. november 2011 Hjelmseth og Asker tapte knepent både seriegull og cupgull. Bente Nordby la opp på landslaget i 2008. Hjelmseth fikk dermed bedre muligheter, men måtte kjempe om plassen med Christine Colombo Nilsen og Erika Skarbø.-Åpen keeperkamp  – Bergens Tidene 13. februar 2008, hentet 26. november 2011 Fra 2009 ble Hjelmseth Norges førstekeeper og høstet lovord for sin innsats allerede i EM. Samme år skiftet hun klubb til Stabæk. Med Stabæk har hun tatt to seriegull og tre cupgull.

Hun ble avgjørende da åttendedelsfinalen i VM 2019 mot Australia, gikk til straffesparkkonkurranse. Hjelmseth reddet én av straffene til Australia, og Norge gikk videre til kvartfinalen.

Etter å ha vært Norges mest profilerte keeper i to tiår, fortalte Hjelmseth i forbindelse med VM i 2019 at dette ville bli hennes siste mesterskap, og den siste sesongen for Stabæk.

Etter hun la opp som fotballspiller, fortsatte hun i Stabæk som keepertrener.

 Deltakelse på landslag 

 Norge Kvinner: 138 kamper (23.01.2003 - 03.09.2019)
 Norge U21: 12 kamper
 Norge J18: 4 kamper

 Meritter 
Norges landslag
 EM-sølv 2005 og 2013
EM-bronse 2009

Stabæk
 Seriegull 2010 og 2013
 Seriesølv 2009, 2011, 2012 og 2014
Seriebronse 2016 og 2017
 Cupgull 2011, 2012 og 2013

Asker
 Seriebronse 2007, 2008  
Cupsølv 2007
Trondheims-Ørn
 Seriegull 2000, 2001 og 2003
 Cupgull 1999, 2001, 2002  

 Referanser 

 Eksterne lenker 


Kategori:Norske fotballspillere
Kategori:Norske damelandslagsspillere i fotball
Kategori:Spillere under EM i fotball for kvinner 2005
Kategori:Spillere under EM i fotball for kvinner 2009
Kategori:Spillere i VM i fotball for kvinner 2011
Kategori:Spillere under EM i fotball for kvinner 2013
Kategori:Spillere i VM i fotball for kvinner 2015
Kategori:Spillere i VM i fotball for kvinner 2019
Kategori:Fotballspillere for Skjetten SK
Kategori:Fotballspillere for Stabæk Fotball Kvinner
Kategori:Fotballspillere for SK Trondheims-Ørn
Kategori:Fotballspillere for Asker Fotball
Kategori:Norgesmestere i fotball
Kategori:Personer fra Skedsmo kommune